
2022 [ARUBA MESTER 
tororruniban. | DI E ESFUERSO 
DI NOS TUR PA 


RECUPARA 


Рвоме MINISTER 


Cvelyn Моло Самос; 


ЕХІТО NA TUR MAESTRO Y ALUMNO DURANTE 
ANA ESCOLAR NOBO 2022 - 2025" 

Drentando e comienso di aña escolar 
2022 - 2023, Prome Minster Evelyn 
Wever - Croes ta desea tur docente 
exito den e aña escolar nobo. Alabes 
ta desea tur aluumno y studiante tur 
cos bon y exito e aña escolar aki. 


‘Indudablemente lo tin reto, pero laga 
nos keda enfoca riba e meta cual ta 
pa tin un aña escolar exitoso. Cu mas 
alumno y studiante ta pasa nan aña, 
ta gradua y asina prepara nan mes pa 
nan futuro.’ 


Por ultimo, Prome Minister ta manda 
palabra di agradecimento tambe na tur 
e maestronan y docentenan cu a traha 
hopi duro e ultimo dianan aki pa prepara 
nan klasnan y scolnan. Alabes ta desea 
mayornan hopi pasenshi durante e 
aña escolar y cu nos alumnonan y 
studiantenan mustra nos mas motibo 
pa ta orguyoso di nan. ‘Hopi exito, 
keda positivo y indudablemente bo lo 
tin un aña escolar sumamente exitoso.’ | Gabinete Wever-Croes || 

Prome Minister Evelyn Wever - Croes: 


ROTONDE "NV ELMAR" TA OFICIALMENTE 
HABRI PA COMUNIDAD DI ARUBA 

Prome Minister Evelyn Wever-Croes hunto cu director di 
DOW sr. Marlon Croes a bishita e rotonde nobo di Adriaan 
Lacle Boulevard y Wilhelminastraat pa asina admira e trabou 
grandi haci pa DOW cu tabata encarga completamente cu e 
construccion di e rotonde aki. E ekipo di DOW a traha den 
dia y anochi pa asina caba cu e rotonde aki den un tempo 
relativamente cortico. Asina ofrece comunidad di Aruba un 
trabou di bon calidad, treciendo un fluho mas rapido den centro 
di ciudad. 


Prome Minister ta gradici e trahadonan di DOW y tur cu a 
contribui pa por entrega e trabou aki den e tempo stipula. 


Director di DOW, sr. Marlon Croes na su turno tambe a splica 
cu e ekipo di DOW y e contratistanan a traha 10 dia largo pa 
renoba y converti e crusada aki den un "overrijdbare" rotonde. 
Segun sr. Croes e trabounan a trece retonan grandi pa e 
ekipo di DOW mirando cu tuberianan bou tera mester a wordo 
cambia. A pesar di tur dificultad, a traha duro pa asina dia 16 di 
augustus por oficialmente habri e rotonde aki pa crea un miho 
fluho specialmente awor cu scol ta habri bek. 


Sr. Marlon Croes ta gradici pueblo di Aruba pa tur e pasenshi 
brinda durante ehecucion di e proyecto aki. 

2022 CU OPTIMISMO, 

vororruninan | POSITIVISMO Y 
DETERMINACION 
NOS TA LOGRA 


E 

отдал Maduro 


Minister di Cultura Xiomara Maduro - Homenahe na Etty Toppenberg: 


ETTY STIMA PAIS ARUBA Y SU BARIO DI 
COMPANASHI 
FF Р Я Е. š 

Etty stima su bario Companashi, е Бапо cu а mire nace, crece y 
desaroya su mes como un di e talentonan musical grandi di nos 
Pais. Etty ta masha orguyoso di su bario, Companashi4ever y cu 
orguyo Etty ta skirbi riba su pagina di facebook cu Companashi 
e bario mas chikito di Aruba cu a ricibi mas medaya di merito 
di Cas Real. 

Como artista di nos Pais Aruba, Etty a gana cariño y aprecio di 
nos tur. Su trayectoria den mundo di musica ta impresionante. 
Etty ta bay den historia como prome cantante Arubiano cu 
a presenta nos Himno Nacional, Aruba Dushi Tera' den e 
ceremonia inaugural di nos Status Aparte, na momento cu 
Aruba a bira Pais, net despues di 12'or di marduga dia 1 di 
januari 1986. 


Etty y Trio Huasteca tabata un di e pioneronan den turismo, 
cu a traha hopi duro pa promove Aruba den exterior. Tambe 
Trio Huasteca tabata ricibi hopi invitacion tanto local como 
internacional pa deleita publico cu nan cancionnan y musica. 
Asina Etty a representa nos Pais Aruba varios biaha den 
exterior, cantando y entreteniendo y na mes momento promove 
nos dushi Pais. 


Etty hunto cu su amigonan Eric Escalona y Max Hassel a forma 
e popular “Trio Huasteca’ y hunto cu e Trio aki, Etty a pone su 
bos y Aruba su nomber resona dos biaha den e prestigioso 
Festival OTI de la Cancion, un logro cu te awe Pais Aruba ta 
hopi orguyoso di dje. 

Minister Xiomara Maduro durante su discurso na Homenahe na Etty: 


Un punto cu tambe cu Minister di Cultura a elabora riba dje 
durante su discurso ta cu Etty a ricibi varios reconocimiento, 
premio y condecoracion. Pa Etty su contribucion hopi valioso 
riba tereno cultural ela ricibitambe hopi premio y condecoracion. 
No ta un secreto cu su bos y musica ta hopi gusta y ta conmove 

км но Я | miembronan di Cas Real 
ка bir - A (E Hulandes. 
"GNE О) Recientemente Etty su 


! cancion ‘Nos Isla” a resona 
dene parke di Magic Kingdom 
na Orlando, na momento 
| cu Massive Brassband 
я | International a toca pa prome 
biaha den e Parke aki. E 
- brassband aki a brinda un 
3 bunita reconocemento па 
2 Etty di a presenta си su 

cancion. Minister Maduro a 
trece dilanti cu nos como arubianonan, nos curason a yena di 
orguyo ora nos a tende e cancion aki presenta pa un brassband 
Arubiano tocando cancion di un Arubiano. 


Na final di su discurso na Plaza Nicky Habibe Jr. durante e 
evento Homenahe na Etty, Minister Maduro a yama famia 
Toppenberg padilanti pa acepta un muestra di aprecio, un 
reconocimiento di Gobierno di Aruba pa medio di Minister di 
Cultura pa Etty Toppenberg. 

E reconocimento ta bisa lo siguiente: 
mantene y promove nos musica pa mas di 65 afía y asina yuda 


"Danki pa deleita, 


tene nos herencia cultural bibo". 


Na mes momento e mandatario a entrega un boeket di flor 
pa wordo entrega na sra. Corma Toppenberg, casa di Etty. E 
publico presente a keda masha contento y den fin di siman 
tur caminda por a scucha e reaccion den comunidad cu e 
reconocimiento ta uno bon mereci. 

MANA (Museo Arqueologico Nacional Aruba) su programacion 
di vakantie grandi e aña aki tabata diferente y exitoso. MANA 
a ofrece un programa den aire liber na convento di Imeldahof 
unda e exposicion temporario "Lasonan Caribense, hende 
conecta antes y awor' ta ubica. 


Durante e simannan di vakantie cu a pasa, a ricibi 4 grupo 
di "kamp" na Noord. Cada un a participa den un programa di 
mas o menos 2 ora unda e muchanan a siña di nos herencia 
comparti cu Caribe. 


Na mes localidad MANA a ofrece durante tres mainta pa 
muchanan e actividad "Tras rastro di Indjan den Caribe". Nan 
a siña tocante e historia y forma di biba di Indjannan den 
Caribe. Cu e informacion aki, nan a expresa con Indjannan 
tabata biba, cosecha, rondia, nabega y intercambia material y 
cuminda. Alavez nan a experencia parti di trabou di arkeologo, 
esta seftamento. Na fin cada participante a traha un hanger 
di "Delfts blauw”, un di e materialnan cu e Europeonan а trece 
Caribe den e epoca historico. 


Den museo na Playa, MANA y Parke Nacional Aruba a ofrece 
dos merdia cu actividad den cuadra di e iniciativa “Вик! di pret". 
E tema tabata ‘Bats @ the Museum’. E Parkrangers a comparti 
informacion di e raton di anochi, cu enfasis riba su funccion 
den nos naturalesa. Durante un guia tematico den salanan di 
exposicion permanente, e muchanan y algun mayor a haya un 
bista di e rol di e raton di anochi den e cultura di e Indjannan 
di Aruba. Nan a hunga un wega siñando loke ta “eco-location' 
cu e raton di anochi ta usa pa jaag riba insectonan. Finalmente 
e participantenan a relaha trahando un raton di anochi di pom 
poms. 


Un 150 mucha a disfruta di ful e programacion di vakantie di 
MANA. Banda di e participacion na e actividadnan special pa 


p" 


vakantie, e exposicion permanente di MANA den Schelpstraat 
42 na Playa, tambe a atrae grandi y chikito. Diferente camp, 
grupo di mucha y famia a probecha pa bishita esaki. Aunke 
trabou di mantencion ta andando riba Compleho Ecury por 
sigui bishita MANA. E entrada ta ubica den e edificio di glas 
na banda di e parkeo. E exposicion permanente y hardinnan 
di MANA ta habri di dialuna te diabierna entre 9 am y 5 pm y 
entrada ta gratis! 

Minister di Turismo Sr. Dangui Oduber ta informa pueblo di 
Aruba cu a ricibi noticia for di Aruba Airport Authority (AAA) cu 
e aeroliña mericano JetBlue Airways a anuncia cu entrante 4 
di januari 2023 no lo tin vuelo directo mas entre Aruba y Fort 
Lauderdale como tambe entre Aruba y Newark. E aeroliña a 
haci un anuncio caminda cu nan a indica cu lo stop por lo 
menos 37 ruta cu destinacion pa Caribe pa aña 2023. Entre 
e rutanan aki, Newark y Ft Lauderdale pa Aruba tambe ta 
menciona. 


Ta importante pa enfatisa cu e decision aki no ta un refleho di e 
mercado mericano di turismo pa cu Aruba. Al contrario JetBlue 
tabata tin un crecemento di 396 den aña 2022 compara cu aña 
2019, no obstante dificultad nan di e pandemia. 


Durante e ultimo lunanan JetBlue a haña nan mes cu hopi 
contratiempo operacional. Segun e aeroliña, e decision aki a 


Diamars 16 Augustus 2022 


M DUNA PIORID D 


wordo tuma pa asina nan por brinda un miho servicio y calidad 
na tur pasahero cu e capacidad operacional cu nan tin na e 
momentonan aki. 


Pero tambe mester bisa cu na mes momento JetBlue a anuncia 
cu nan lo aumenta e vuelonan entre Aruba cu New York y 
tambe vuelonan entre Aruba cu Boston, pues esaki ta crea un 
balans den e “capacity gap”. E asientonan di vuelo cu Aruba ta 
perde di e dos destinacionnan cu ta Ft Lauderdale y Newark, 
ta wordo yena door di vuelonan cu lo aumenta desde New York 
y Boston. Actualmente tin 25 vuelo entre Aruba cu New York y 
15 vuelo entre Aruba cu Boston pa siman. 


Minister Dangui Oduber di su banda ta sigura pueblo di Aruba 
cu e team di Aruba cu ta encarga pa habri rutanan nobo lo sigui 
traha ariba esaki pa nos por avansa hunto como pais y yega 
bek na recuperashon completo di nos turismo. 

Minister Dangui Oduber: 

Minister di Turismo y Salud Publico sr. Dangui Oduber ta 
informa pueblo riba e proyecto di digitalisacion y ora ta pidi pa 
permisonan. Ya caba pa algun tempo trabounan ta andando 
den e proyecto di digitalisacion y automatisacion cu lo bay 
mehora e servicio y eficiencia di tur e permiso cu ministerio 
di Turismo y Salud Publico ta procesa. E proyecto aki ta den 
cuadro cu e eliminacion di e conocido "red tape" y burocracia 
cu ta existi pa asina brinda un mihor servicio na e clientenan 
di Gobierno. 


Minister Oduber ta duna di conoce cu actualmente ta dura hopi 
pa haya un permiso pa motibo cu e peticion sea ta incompleto of 
falta algun informacion, e comerciante mester bay fisicamente 
na e departamento concerni. Tambe e burocracia ta wordo 
haci na un manera manual y esaki tambe ta trece un tardansa 
innecesario den e proceso pa haya un permiso. Otro cos ta 
cu henter e proceso aki ta uno cu ta wordo ehecuta entre e 
departamentonan Dienst Warenkeuring en Higiéne y Cuerpo 
Policial, cu ta cai bou di 2 diferente ministerio, esta di Salud 
Publico y Husticia. 


E mandatario a señala cu prome cu otorga permiso ta hopi 
control mester tuma lugar. E permisonan aki ta di entre otro: 
Hotel, Servicio All-inclusive, Koffiehuis, Societeit, Slijterij, 
Bierhuis, Logement/ Air BnB, Restaurant y Ice cream parlor. 
Den esaki ya caba desde algun tempo a indentifica cu tin 
espacio pa adapta, cambia y mehora e proceso aki. Pa logra 


esaki ta bay haci uzo di innovacion y tecnologia pa bay den 
digitalisacion y automatisa henter e proceso. E lo bira asina cu 
na momento cu un persona of un compania haci un peticion y 
te na e momento cu e permiso wordo otorga lo keda digitalisa. 


Despues cu a anuncia e proyecto aki na pueblo di Aruba na 
comienso di juni di e afía aki, mesora a cuminsa cu e proceso 
di destaho publico pa asina wak ta cua ta e compania cu ta 
gana e destaho pa haci e trabou aki. Awor e proceso di destaho 
a termina y esun cu ta bay haci e proyecto di e proceso di 
digitalisacion y automatisacion ta conoci. Locual ta sigui awor 
ta cu e compania cu a gana e destaho ta bay cuminsa haci 
e trabounan. Minister Oduber a menciona cu segun por a 
compronde e trabounan aki lo tin un duracion di 3 luna. Si 
tur cos cana segun e plan pa comienso di luna di December 
lo lansa e proyecto aki caminda lo bay elimina e “Red Tape" 
y burocracia den henter e proceso ora di haci peticion pa un 
permiso. 


Minister Oduber ta convenci cu na momento cu e proyecto 
aki keda cla, e trabounan lo bay na un manera mas eficiente 
caminda ta bay brinda un mihor servicio na e clientenan di 
Gobierno. Tur hende lo bay sinti y nota e cambio grandi aki 
por medio di innovacion y tecnologia cu e proyecto aki lo trece 
cune. Esaki sigur ta un stap den e rumbo cu henter Gobierno 
ta bayendo, haciendo uzo di innovacion y tecnologia pa sigui 
innova e servicionan di Gobierno. 

Diahuebs ultimo Minister Endy Croes a reuni cu diferente 
'stakeholders' den veld di ensefiansa. Presente na e reunion 
tabata Directie Onderwijs, Inspectie Onderwijs, DUOS y 
e profesionalnan unda cu a atende e tema financiero y e 
recomendacionnan den e 'Tuusenrapportage Doorlichting Van 
Het Arubaanse Onderwijsbestel'. 


Alabes ta preprando pa reunionnan cu Hulanda kendenan ta 
na Aruba e siman aki. Finalisando e mandatario a expresa cu 
e tabata un tremendo reunion. 

Diahuebs ultimo Minister Endy Croes hunto cu colega Minister 
Glenbert Croes a bishita Consulado di Republica Dominicana 
pa presencia e lansamento di e proyecto “capacitación para 
dominicanos residentes en el exterior. E ta un proyecto di 
formacion den colaboracion cu INFOTEP pa mas di 10 mil 
Dominicano residencia den 18 pais rond di mundo. Via di e 
Plataforma 'Zoom' a conecta cu 25 otro pais y consulnan di e.o. 
Chile, Panama, Antigua y Barbuda, Merca, Mexico, Republica 
Dominicana, Curacao, Boneiro y Aruba. 

Meta ta pa brinda e Dominiconan un miho calidad di bida y 
brinda nan e oportunidad pa logra un miho trabou na e pais cu 
e ta resindencia. 


E mandatario ta gradici sr. Pedro Ventura, Consul General de 
la Republica Dominicana pe invitacion y caluroso recepcion. 


Minister Endy Croes a sigiu bisa cu e ta un bunita proyecto di 
capacitacion y Aruba mas cu claro ta sostene tur proyectonan 
cu ta brinda oportunidad pa educa ciudadanonan. Pabien! 

Minister Glenbert Croes ta anuncia 


A BOLBE REDUCI AUMENTO DI TARIFA DI 
AWA ENTRANTE 1 SEPTEMBER 


Si antes e aumento tabata 58%, entrante 1 di september e lo 
reduci esaki te na 26% 


WEB a bin bek cu e proposicion, aproba pa Gobierno di Aruba, 
pa honra peticion di e sindicatonan: ta bolbe reduce e aumento 
di tarifa di awa entrante 1e di September igual pa tur. 


Si mira e grafica adhunto, si antes e aumento tabata 38%, 
entrante 1 di september e lo reduci esaki te na 2696, igual pa 
tur catergoria di tarifa. E mandatario a aprecia e participacion 
y recomendacion di sindicatonan y ta gradici WEB pa nan 
disponibilidad sigui traha hunto pa bienestar di nos pueblo. 


Dos siman pasa Utilities, ELMAR, 
WEB y Minister Glenbert Croes 


a reuni cu sindicatonan riba nan Calculated option b ased ən Union feedback 


preocupacion relaciona cu e 


aumento di awa y coriente. Durante The difference between the current and alternative option is as follows: 
dicho reunion manera Minister 


Glenbert Croes mes a expresa, 


Sindicatonan a bin cu un bon TT — | — — as| E) |за 9 

proposicion. Sindicatonan a haci 1125 па 28 un] 28 

e cuestionamento di pakico pa e 
grupo di menos entrada, ta haya un 
aumento ta mas halto. E mandatario 
na mes momento a gradici WEB 
enormemente cu a para habri pa 


e recomendacionnan di Sindicato. * Asis visible in the table above, the impact of the change from the current tariff to the alternative 
option is not very significant. On the following slides you can see the impact on the consumer bill, 

А кода palabra el lo Bolbe Бек па based on different consumption intervals, which at its highest point is Awg. 5.40 per month. 

mesa despues di dos siman. E dia E 


ey tabata awe. Durante e reunion 

Minister Glenbert Croes a anuncia 


Durante su rueda di prensa di diamars ultimo unda cu e 
mandatario a anuncia otro reduccion di e aumento di awa y 
coriente, na mes momento e titular di energia a expresa di lo 
ta proximamente reuniendo cu Gobierno Mericano riba tereno 
di Energia pero muy en especial cu OFAC, Office of Foreign 
Assets Control, pa Aruba por haya e licencia pa por cumpra 
HFO for di Venezuela pa un periodo di 2 afía y mey te ora cu e 
proyecto di EAGLE LNG ta cla pa por cuminsa suministra gas 
natural na WEB. 


E meta di e peticion aki ta pa mientras tanto cu tin tanto 
incertidumbre riba loke ta e prijs di crudo pa motibo di diverso 
factornan, pa toch por cumpra HFO for di Venezuela na un tarifa 
preferencial cu lo ser transmiti den un reduccion substancial di 
tarifa di awa y coriente pa nos pueblo. 


Tin islanan den Caribe ta cumprando HFO di origen Venezolano 
hopi mas barata cu locual ta paga awo. Pues lo haci e peticion 
aki den interes di e pueblo di Aruba, di Aruba su economia, 
y den interes pa baha prijs di awa y coriente, pa permiti pa 
cumpra HFO di origen Venezolano y asina baha prijs di awa y 

coriente. 

Minister Croes a conclui expresando cu e tin speransa cu 
esfuersonan den e tereno aki ta bay contribui na e totalidad, 
pa yuda yega na e momento pa baha prjis di awa y coriente pa 
henter comunidad di Aruba. 


Gabinete Wever-Croes 


Tur dialuna y diahuebs | 10:00 am 

Nos ta den e temporada di mas calor di afia. Pa reduci riesgo 
y dafio na salud, e puntonan aki ta recomendabel pa haci e 


efectonan di calor menos! 


Evita solo = A 
v = 9 Le: 
likido — adecua | 
Awa of juice cu no ta No diki of colornan scur 


No expone bo mes di 


mas na гауопап di solo. contene mucho suco. cu ta atrae mas calor. 


` 
Busca Keda 
luganan Uza d ШЕЕ 
ventila proteccion momento 
А: 


Si ро mester bay den Haci actividadnan Scucha noticianan di 


Keda den luganan [ l | 
deportivo mainta of anochi. canalnan confiabel. 


fresco of den airco. solo, protege bo mes. 

Ропе таѕ Haci ж Controla 
atencion. изка actividad TA. И =] № cuida bo 
riba esnan |. тапкі E esnan cu bestianan 
) Са i domestico 
di edad muchanan tin enfermedad 
Percura cu semper nan Percura pa nan ta den 


No laga nan nan so pa Pospone hungamento y 
mucho tempo. actividadnan pafo. ta den aire fresco. fresco y duna nan hopi awa 


Gabinete Wever - Croes II 


[DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 

